alexandrainst/scandi-wiki huggingface dataset:
Dear Prudence

«Dear Prudence» er ein song skriven av John Lennon (men tilskriven Lennon/McCartney) som vart framført og utgjeven 22. november 1968 av The Beatles på dobbeltalbumet deira The Beatles (òg kalla White Album).

Bakgrunn 

Då The Beatles og kjende av dei var på meditasjonskurs i Rishikesh i India, vart det laga ein del songar, mellom andre «Dear Prudence». Songen handla om Prudence Anne Villiers Farrow (veslesystera til Mia Farrow). Under opphaldet i Rishikesh var det sjeldan at Prudence kom ut av meditasjonshytta si. Dette varte heile tre veker. Lennon og George Harrison klarte til slutt å overtale henne til å kome ut.

Innspeling 

«Dear Prudence» vart spelt inn 28-30. august 1968 i Trident Studios i London. Ringo Starr hadde forlate gruppa nokre dagar tidlegare på grunn av mistrivsel, men kom attende kort tid seinare. Derfor tok Paul McCartney på seg jobben bak trommesettet. På ei av innspelingsdagane hadde McCartney vitja av fetteren sin John som fekk lov å bidra med kor og handklapping.

Medverkande
Den komplette lista av medverkande:

John Lennon – vokal, korvokal, rytmegitar
Paul McCartney – korvokal, trommer, bassgitar, piano, flygelhorn, tamburin, kubjølle, klapping
George Harrison – korvokal, rytmegitar, sologitar, klapping
Mal Evans – korvokal, klapping
Jackie Lomax – korvokal, klapping

Andre versjonar

Det engelske post-punkbandet Siouxsie and the Banshees gav ut ein versjon av songen på singel i 1983, som vart den største britiske hitten deira, ein tredjeplass på UK Singles Chart.

Sonen til John Lennon, Sean Lennon gav ut ein coverversjon av «Dear Prudence» i Japan i 1991.

Det norske bandet Prudence tok bandnamnet sitt frå denne songen.

Kjelder
Denne artikkelen bygger på «Dear Prudence» frå ,  den 16. mars 2018. 
 oppgav desse kjeldene:

The Beatles-songar
Songar frå 1968
Songar produserte av George Martin
Songar skrivne av Lennon–McCartney
Siouxsie and the Banshees-songar
Polydor Records-singlar
Jerry Garcia-songar
Alanis Morissette-songar
Grace Potter-songar
Jaco Pastorius-songar
Røroskommisjonen

Røroskommisjonen vart oppnemnt ved kongeleg resolusjon den 16. februar 1934, for å gjera ei upartisk undersøking om ståa til Røros koparverk etter storflaumen i 1934 . Johan Falkberget, som då var varaordførar i daverande Glåmos kommune, var mellom medlemmane av kommisjonen.

Referansar 

Røros kommune
Craig Shoemaker

Craig Shoemaker () er ein amerikansk komikar, skodespelar og forfattar.

USA-amerikanske skodespelarar
Folk frå Pennsylvania
Folk frå Philadelphia
Harmonium

Harmonium er eit tangentinstrument der tonedanninga skjer ved frittsvingande metalltunger utan individuelle resonatorar (piper). Tungene blir sette i rørsle av luftstraumar frå belgar, som spelaren vanlegvis styrer sjølv ved hjelp av ein eller to pedalar.
Det er også kjend som husorgel.

Harmoniet blei utviklet på byrjinga av 1800-talet, etter eksperimentering over lengre tid med å utvikla instrumenter bygd på fritungeprinsippet. Dette hadde tidlegare ikkje vore kjend i europeisk kunstmusikk. Seinare kom det forbetra konstruksjoner, som physharmonika og aeolodicon. Dei seineste utbetringan kom frå USA. Etter andre verdskrigen har harmoniet tapt terreng, mellom anna på grunn av konkurranse frå el-orgelet.

Talet på register (stemmer) og namna deira kan veksla. Dei tener til å gje ulik toneklang, som etterlikning av fløyte, klarinett og fiolin. Nokre av instrumenta har to manualar og pedalklaviatur.

Kjelder

Tangentinstrument
Aerofonar med frie tunger
Aerofonar
Gornyj i Zabajkalskij kraj

Gornyj (russisk  Горный) er ein lukka by i Zabajkalskij kraj i Russland.
Byen vart tidlegare kalla Tsjita-46.

Referansar

Lukka byar
Zabajkalskij kraj
Byrået for samarbeid mellom energireguleringsstyresmakter

Byrået for samarbeid mellom energireguleringsstyresmakter (ofte forkorta ACER, frå engelsk Agency for the Cooperation of Energy Regulators) er eit EU-byrå etablert 3. september 2009 med hovedkontor i Ljubljana. Byrået fremjar samarbeid mellom EU-statane sine energireguleringsstyresmakter, og sikrar at det innafor ramane av EUs energipolitiske mål vert markedsintegrasjon og harmonisering av regelgrunnlaget.

Etter politiske diskusjonar blei det avgjort i Stortinget av Noreg skulle slutta seg til byrået.

Kjelder

Denne artikkelen bygger på «Byrået for samarbeid mellom energireguleringsstyresmakter» frå ,  den 7. april 2018.

Bakgrunnsstoff

EU
Energistyresmakter
Ljubljana
Skipingar i 2009
NM i alpine greiner 1962

Noregsmeisterskapen i alpine greiner 1962 fann stad ved skisenteret Bondalseidet i Ørsta dagane 23.-25. mars 1962. 1500 tilskodarar var til stades under storslalåm-tevlingane, medan 6 000 såg utforrennet som starta frå fjellet Veirahaldet. Liv Christiansen vann alle tre øvingane for kvinner og vann kongepokalen, også Arild Holm fekk tildelt kongepokal.

Menn

Slalåm 

Dato: 24. mars

Storslalåm 

Dato: 23. mars

Utfor 

Dato: 25. mars

Kvinner

Slalåm 

Dato: 24. mars

Storslalåm 

Dato: 23. mars

Utfor 

Dato: 25. mars

Kjelder
Arbeiderbladet 26. mars 1962

Noregsmeisterskap i 1962
Noregsmeisterskap i alpine greiner
Idrettstilskipingar i Møre og Romsdal
Idrett i Ørsta
385. artilleribrigade

385. artilleribrigade (russisk 385-я гвардейская артиллерийская Одесская Краснознамённая, ордена Богдана Хмельницкого бригада) er ein artilleribrigade i det russiske forsvaret som er underlagt 2. kombinerte armé. Han er forlagt til Totskoje.
Hovudvåpenet er 2S19 Msta.

Referansar

Artilleristøtte på arménivå i Russland
Novitsjok

Novitsjok (russisk Новичо́к, 'nykomar') er ein serie nervegifter som vart utvikla i Sovjetunionen og Russland i perioden 1971-1993. 

Til skilnad frå eldre kjemiske stridsmiddel (som sennepsgass) er novitsjok-gifter døyelege også ved svært små konsentrasjonar. Utviklarane hevda dette er den sterkaste nervegifta nokon gong, og åtte gonger meir potent enn VX, og ti gonger meir potent enn soman.

Referansar

Denne artikkelen bygger på «Novitsjok» frå ,  den 3. april 2018.  
 

Nervegift
Kjemiske våpen
Russiske ord og uttrykk
Sovjetiske oppfinningar
Marcus Berg

Marcus Berg () er ein svensk fotballspelar som i 2018 spela for det svenske landslaget og for Al Ain i Dei sameinte arabiske emirata. Han vart seriemeister i Sverige med IFK Göteborg i 2007. Same sesongen vart han toppskårar i Allsvenskan. I 2017 vart han toppskårar i den greske toppdivisjonen medan han spelte for Panathinaikos.

Svenske fotballspelarar
IFK Göteborg-spelarar
Groningen-spelarar
Hamburg-spelarar
Panathinaikos-spelarar
Spelarar i Fotball-EM 2016
Spelarar i Fotball-VM 2018
Spelarar i Fotball-EM 2021
Ola Toivonen

Ola Toivonen () er ein svensk fotballspelar som i 2018 spela for det svenske landslaget og for Toulouse i fransk Ligue 1.

Svenske fotballspelarar
Degerfors-spelarar
Örgryte-spelarar
Malmö-spelarar
PSV-spelarar
Rennes-spelarar
Sunderland-spelarar
Toulouse-spelarar
Spelarar i Fotball-EM 2012
Spelarar i Fotball-VM 2018
Nikolskoje i Amur oblast

Nikolskoje (russisk  Никольское) er ein landsby i Amur oblast i Russland.

Referansar

Landsbyar i Amur oblast
Tunicamycin

Tunicamycin er ei gruppe nukleosid-analogar og antibiotika danna av ymse artar i bakterieslekta Streptomyces. Tunicamycin hemjar enzym i PNPT-overfamilien. Denne overfamilien inkluderer enzymet MraY som katalyserer danninga av sellevegg i bakteriar, og det integrale membranenzymet GPT i eukaryotar (DPAGT1 i menneske) som katalyserer det fyrste steget i N-lenkja glykosylering av protein. Hemjinga av glykosyleringsenzymet hjå menneske gjer tunicamycin mindre eigna til medisinske føremål og det er ikkje vorte nytta i klinisk samanheng. Derimot er dei mykje nytta som verktøy i forsking.

Kjelder 

Antibiotika
Emil Forsberg

Emil Forsber () er ein svensk fotballspelar som spelar for RB Leipzig (2020).

I 2018 spela han for det svenske landslaget og for RB Leipzig i tysk Bundesliga. Han vart seriemeister i Sverige med Malmö FF i 2013 og 2014.

Kjelder

Svenske fotballspelarar
Sundsvall-spelarar
Malmö-spelarar
RB Leipzig-spelarar
Spelarar i Fotball-EM 2016
Spelarar i Fotball-VM 2018
Spelarar i Fotball-EM 2021
165. artilleribrigade

165. artilleribrigade (russisk 165-я артиллерийская Пражская Краснознамённая, орденов Кутузова и Богдана Хмельницкого бригада) er ein artilleribrigade i det russiske forsvaret som er underlagt 35. kombinerte armé. Han er forlagt til Nikolskoje i Amur oblast.
Våpen er:
2S19 Msta
2S7M Malka
2A65 MSTA-B
9K114 Sjturm
 Lydpeileutstyr: AZK-7

Referansar

Artilleristøtte på arménivå i Russland
30. artilleribrigade

30. artilleribrigade (russisk: 30-я артиллерийская бригада) er ein artilleribrigade i det russiske forsvaret som er underlagt 36. kombinerte armé i Austre militærdistrikt. Han er forlagt til Divizionnaja stasjon.

Våpen er:
2S5 Giatsint
2S1 Gvosdika
2S12 Sani
T-12 panservernkanon

Referansar

Artilleristøtte på arménivå i Russland
Divizionnaja stasjon

Divizionnaja stasjon (russisk  Дивизионная станция) er ein jernbanesteasjon i Burjatia i Russland. Her er mellom anna 30. artilleribrigade forlagt.

Referansar

Jernbanestasjonar i Russland
Burjatia
Gerry Marsden

Gerard Marsden () var ein engelsk musikar og TV-personlegdom, mest kjend som leiar i det britiske Merseybeat-bandet Gerry and the Pacemakers.

Biografi
Marsden vart fødd i Toxteth i Liverpool og fekk tidleg interesse for musikk. Han var med å starte opp Gerry and the Pacemakers i lag med broren og vart det andre bandet som Brian Epstein vart manager for. Den første singelen deira var «How Do You Do It», som vart tilrådd av George Martin etter at songen opphavleg var tilbode The Beatles. Songen gjekk rett til topps på singellista i Storbritannia. Songen vart spelt inn i Abbey Road Studios og kom ut på EMI sitt Columbia. Marsden sa at innspelinga tok fire eller fem forsøk. Dei to neste singlane til gruppa, «I Like It» og «You'll Never Walk Alone» toppa òg singellista. Andre singlar dei gav ut var «It's Gonna Be Alright», «I'm the One»,  «Don't Let the Sun Catch You Crying» og «Ferry Cross the Mersey».

I 1965 gifta Gerry seg med Pauline Behan og dei har to døtrer i lag, Yvette og Victoria.

Etter han slutta i The Pacemakers, heldt han ein låg profil på fjernsyn, og deltok i West End-musikalen Charlie Girl i lag med Derek Nimmo og Anna Neagle.

Marsden klarta å nå toppen av salslistene to gonger igjen i 1980-åra med nyinnspelingar av gamle hittar. Begge gongane var innspelingane til veldedige føremål. I 1985 etter stadiontragedien til Bradford City A.F.C. der 56 personar mista livet, danna han gruppa The Crowd, som spelte inn ein ny versjon av «You'll Never Walk Alone». Tre dagar etter Hillsborough-katastrofen der 96 Liverpool F.C.-fans mista livet, kom han saman med Paul McCartney, The Christians, Holly Johnson og produksjonstrioen Stock, Aitken & Waterman for å lage ein ny versjon av «Ferry Cross the Mersey».

I 1993 publiserte Marsden sjølvbiografien sin, I'll Never Walk Alone, som vart skriven i lag me den tidlegare Melody Maker-redaktøren Ray Coleman.

Diskografi
Please Let Them Be/I'm Not Blue (CBS, Mars 1967)
Gilbert Green/What Makes Me Love You (CBS, August 1967)
Liverpool/Charlie Girl (gjeven ut som Gerry Marsden & Derek Nimmo, CBS, April 1968)
In The Year of April/Every Day (NEMS, Nov. 1968)
Every Little Minute/In Days of Old (NEMS, May 1969)
I've Got My Ukulele/What a Day (Decca, May 1971)
Amo Credo / Come Break Bread (Phoenix, April 1972)
They Don't Make Days Like That Any More / Can't You Hear the Song? (DJM, August 1974)
Your Song / Days I Spent With You (DJM, April 1975)
My Home Town / Lovely Lady (DJM, September 1976)
The Rose med You Are My Everything (PACE 100, September 1988)
Ferry Cross the Mersey (with Paul McCartney, the Christians, Holly Johnson, & Stock Aitken Waterman, 1989)
He Ain't Heavy, He's My Brother (som ein del av Justice Collective, 2012)

Kjelder
Denne artikkelen bygger på «Gerry Marsden» frå ,  den 18. mars 2018. 
 oppgav desse kjeldene:

Bakgrunnsstoff
 Offisiell nettside

Engelske gitaristar
Engelske songarar
Engelske skodespelarar
Musikarar frå Liverpool
Engelske rockesongarar
Engelske rockegitaristar
Sologitaristar
Order of the British Empire
Engelske låtskrivarar
Les Maguire

Leslie Charles «Les» Maguire () er ein engelsk pianist.

Biografi
Maguire byrja karrieren sin som tenorsaksofonist i eit popband i Liverpool, The Vegas Five, som seinare endra namn til The Undertakers. Maguire slutta seinare for å bli med i Merseybeat-bandet Gerry and the Pacemakers, då han erstatta den originale pianisten, Arthur MacMahon. Gerry and the Pacemakers fekk etter kort tid stor suksess i Storbritannia og sidan i USA. Maguire vart verande med gruppa til ho vart oppløyst i slutten av 1960-åra. Han fronta ei kort periode Mississippi blues-bandet Hog Owl i 1970 og har sidan den gong stundom spelt med The Pacemakers for enkelte framføringar.

Kjelder
Denne artikkelen bygger på «Les Maguire» frå ,  den 18. mars 2018. 
 oppgav desse kjeldene:

Folk frå Wallasey
Musikarar frå Liverpool
Engelske pianistar
Engelske saksofonistar
How Do You Do It?

«How Do You Do It?» var debutsingelen til Liverpool-bandet Gerry and the Pacemakers. Songen gjekk til topps på UK Singles Chart den 11. april 1963, og låg der i tre veker.

Historie
Songen var skriven av Mitch Murray, som tilbaud han til Adam Faith og Brian Poole, men vart avvist. George Martin frå EMI valde å plukke songen opp for eit nytt band han var produsent for, The Beatles, som A-sida for den første singelen deira. The Beatles spelte inn songen, men ville ikkje gje han ut, sidan dei følte han ikkje passa med stilen deira, men gjorde endringar frå demoinnspelinga til Murray. Desse omfatta ein ny introduksjon, vokalharmoni, ein solo, nokre småendringar i teksten og fjerna ein modulasjon for siste verset.  Dei spelte inn songen i september 1962, og sjølv om Murray mislikte endringane deira, var det ikkje dette som gjorde at dei ikkje gav han ut. «Love Me Do» vart den første singelen deira i staden. Innspelinga deira kom offisielt ut i november 1995 på Anthology 1 album.
 
Gerry and the Pacemakers sin versjon, som òg vart produsert av Martin, vart ein stor hit i Storbritannia og erstatta «From Me to You» (den tredje singelen til The Beatles) på toppen av singellista. Det var tittelsongen på ei EP-plate i lag med «Away From You», «I Like It» og «It's Happened to Me» (Columbia SEG8257, gjeven ut i juli 1963). Singelen gjekk inn på den amerikanske singellista 5. juli 1964, og nådde til slutt niandeplassen.

Andre versjonar
Dick and Dee Dee gav ut ein versjon av songen i 1966 på albumet deira, Songs We've Sung on Shindig.
The Supremes-versjonen finst på albumet The Supremes - A Bit Of Liverpool for Motown 1964  (Motown Record Corp. #623)

Kjelder

Denne artikkelen bygger på «How Do You Do It?» frå ,  den 18. mars 2018. 
 oppgav desse kjeldene:

Bakgrunnsstoff
Gerry Marsden-side
Classic Bands

Songar frå 1963
Singlar frå 1963
Songar skrivne av Mitch Murray
Gerry and the Pacemakers-songar
The Beatles-songar
Dick and Dee Dee-songar
Debutsinglar
Songar produserte av George Martin
Nummer-ein-singlar i Storbritannia
Columbia Graphophone Company-singlar
120. artilleribrigade

120. artilleribrigade (russisk: 120-я артиллерийская бригада), er ein artilleribrigade i det russiske forsvaret som er underlagt 41. kombinerte armé i Sentrale militærdistrikt. Han er forlagt til Jurga.

Våpen er:
2A65 MSTA-B

Referansar

Artilleristøtte på arménivå i Russland
Kappsjagra

Kappsjagra (Tchagra tchagra) er ein insektetande sporvefugl i buskvarslarfamilien. Han er 
nær endemisk til Sør-Afrika, men kan òg treffast i Swaziland og kan moglegvis sjåast lengst sør i Mosambik.

Skildring 
Kappsjagra er 20-22 centimeter i kroppslengd og massen er ca. 40 til 50 gram. Han har ei brun krone og svart augestripe skilt av eit breitt, kvitt supercilium. Undersida er bleikgrå og oversida bleikbrun. Når vengene er samanfolda synast dei kastanjefarga, og halen er mørk med kvit tupp. Det lange nebbet er svart. Kjønna er like, men unge fuglar er mindre fargerike og stripa gjennom auget er brungult. Denne arten liknar  svartkronesjagra, men den arten er større, og som namnet ymtar om har svartkronesjagra ei svart krone i staden for ei brun.

Juvenile svartkronesjagraer har ei brun krone, men kan skiljast frå kappsjagra ved litt større kroppsstorleik, relativt kortare nebb og bleikare underside.

Det er skildra tre ganske like underartar av kappsjagra. Nominatforma T. t. tchagra i Western Cape har den mørkaste undersida og lengste nebbet. T. t. caffrariae har bleikare underside og det kortaste nebbet, og T. t. natalensis i austlege Sør-Afrika og Swaziland har lysaste underside av alle, og har ei raudbrun krone.

Hannfuglar av kappsjagra har ein lang, avtakande plystrande song, oftast gjeve under flyging. Hoa reagerer med ei trille.

Reiret er konstruert av kvister og plantefiber i ein greingaffel i ein busk, sjeldan meir enn ein meter over bakken. Kullet er vanlegvis på to egg, men tre egg førekjem. Rugetida er ca. 16 dagar, med ytterlegare 14 dagar til ungane flyktar reiret.

Dette er ein territorial art, mindre iaugefallande enn til døme slektningane varslarar i Laniidae, spesielt i hekketida. Habitatet er skildra å vere ei mellomform mellom graskledde stepper og meir høgtliggande skog nær elver og kystar kor dei lever i utkantar og opningar av krattskog. Han beitar på bakken etter insekt og anna små byttedyr.

Populasjonen er ikkje estimert og er trudd å vere aukande. Arten er klassifisert som globalt livskraftig.

Kjelder 
Denne artikkelen bygger på «Southern tchagra» frå ,  den 18. mars 2018.  
 
Referansar

Bakgrunnsstoff 

buskvarslarfamilien
Krasnooktjabrskij i Adygeja

Krasnooktjabrskij (russisk  Краснооктябрьский) er ein landsby i Majkopområdet i Adygeja-republikken i Russland.

Referansar

Lukka byar
Adygeja
Alexander Nansen

Alexander Christinus Nansen () var ein norsk jurist frå Vestre Aker i Oslo. Han var bror til Fridtjof Nansen.

Alexander Nansen var utdanna cand.jur. i 1886 og høgsterettsadvokat frå 1895. Til liks med broren var han «ihuga friluftsmann og idrottsinteressert», formann 1897-99 i Foreningen til Ski-Idrettens Fremme og 1900-16 i Norsk Jæger- og Fiskerforening. Han var elles økonomisk leiar for fleire «polheimseksepedisjonar».

Kjelder
Norsk Allkunnebok. VIII. bandet. 1957

Norske juristar
Folk frå Oslo
227. artilleribrigade

227. artilleribrigade (russisk 227-я Таллинская Краснознаменная, ордена Суворова артиллерийская бригада) er ein artilleribrigade i det russiske forsvaret som er underlagt 49. kombinerte armé i Søre militærdistrikt. 
Han er forlagt til Krasnooktjabrskij i Adygeja.

Referansar

Artilleristøtte på arménivå i Russland
Finn Lie

Finn Arnold Lie () var ein norsk journalist og forfattar frå Risør.

Etter handelsskuleeksamen i 1911 var han journalist i avisa Fremskridt til han i 1912 fekk jobb som redaksjonssekretær i Gudbrandsølen på Lillehammer. Frå 1918 var han redaktør i avisa Hadeland som vart utgjeven i Brandbu. Han var elles sekretær i Brandbu Skogselskap frå 1939 og styremedlem 1947-52 i Hadelandsmuseet.

Lie skreiv bøkene Når krigsfaklen luer, Maihaugmysteriet, Sørlandet på kryss og tvers, Gran Sparebanks historie, Et nordisk grenseland, Hadeland kjøpmannsforenings historie og Hadelandsmuseet.

Kjelder
Norsk Allkunnebok. VIII. bandet. 1957

Norske journalistar
Norske forfattarar
Folk frå Risør
305. artilleribrigade

305. artilleribrigade (russisk 305 артиллерийская Гумбиненская Краснознаменная бригада) er ein artilleribrigade i det russiske forsvaret som er underlagt 5. kombinerte armé. 
Han er forlagt til Ussurijsk.

Referansar

Artilleristøtte på arménivå i Russland
Troitskaja i Ingusjetia

Troitskaja (russisk skrift  Тро́ицкая) er ein  by i Ingusjetia i Russland. Byen husar mellom anna 291. artilleribrigade.

Referansar

Byar i Ingusjetia
291. artilleribrigade

291. artilleribrigade (russisk 291-я артиллерийская ордена Суворова бригада) er ein artilleribrigade i det russiske forsvaret som er underlagt 58. kombinerte armé i Søre militærdistrikt.
Han er forlagt til Troitskaja i Ingusjetia.

Referansar

Artilleristøtte på arménivå i Russland
Solveig Pedersen

Solveig Pedersen, fødd Solveig Pettersen, () er ein norsk tidlegare langrennar, fødd i Oslo og oppvaksen der og i Kristiansand. Ho var med dei norske stafettlaga som tok høvesvis bronse i Ski-VM 1991 og sølv under Vinter-OL 1992. Pedersen var medlem i Oddersjaa SSK.

Langrenn
Pettersen gjekk seg opp i noregseliten i 1986-sesongen, då ho vann bronsemedaljen både på 5 km og 10 km under noregsmeisterskapen på Vang. Etter nokre år med svakare prestasjonar kom ho tilbake på høgt nivå i 1990. Under ski-NM på Gjøvik sikra ho seg bronsen på 5 km og kneip sølvet på tremila, slått einast av Trude Dybendahl. Året etter vann Solveig Pedersen alle tre sølvmedaljane i NM-renna, som fann stad i Bodø og Misvær, bak Dybendahl på 5 km og 30 km og bak Inger Lise Hegge på 10 km. Under Ski-VM 1991 i Val di Fiemme enda Pedersen på fjerdeplassen i 15 km klassisk stil og ho gjekk startetappen for det norske bronselaget i 4 x 5 km stafett. Tidlegare i 1991-sesongen oppnådde ho sin einaste individuelle pallplass i verdscupen då ho vart nummer tre i ei tevling i Tyskland.

OL-sesongen 1992 enda Pedersen i noregsmeisterskapen som best på ein fjerdeplass. Under vinterleikane i Albertville vart ho nummer 8 på 5-kilometeren og ho gjekk den fyrste ettapen for det norske mannskapet som vann sølv i 4 x 5 km stafett; Inger Helene Nybråten, Trude Dybendahl og Elin Nilsen tok seg av dei seinare etappane for eit lag som enda 21,6 sekundar bakom Russland i mål.

Solveig Pedersen la opp i 1993.

Friidrett
I 2004 deltok Pedersen på 10 000 meter i NM i friidrett i Florø og vart nummer tre, over tre minuttar bak dei andre medaljørane på distansen.

Kjelder
skisport365.com

Norske langrennsløparar
Folk frå Kristiansand
Jakob Johansson

Jakob Valdemar Olsson Johansson () er ein svensk fotballspelar som i 2018 spela for det svenske landslaget og for AEK i den gresk toppdivisjonen. Han vart seriemeister i Sverige med IFK Göteborg i 2007.

Svenske fotballspelarar
IFK Göteborg-spelarar
AEK-spelarar
I Like It av Gerry & the Pacemakers

«I Like It» er den andre singelen til Liverpool-bandet Gerry and the Pacemakers. Som den første singelen deira, så vart han skriven av Mitch Murray. Songen gjekk til topps på UK Singles Chart den 20. juni 1963, der han låg i fire veker. Han nådde 17. plassen på den amerianske singellista i 1964.

I 1978 laga The Rezillos ein punk-versjon av songen for debutalbumet Can't Stand The Rezillos.  I 1980 spelte Depeche Mode songen på konsertane sine.

Kjelder
Denne artikkelen bygger på «I Like It (Gerry and the Pacemakers song)» frå ,  den 18. mars 2018. 
 oppgav desse kjeldene:

Songar frå 1963
Singlar frå 1963
Gerry and the Pacemakers-songar
Songar produserte av George Martin
Nummer-ein-singlar i Storbritannia
Nummer-ein-singlar i Irland
Songar skrivne av Mitch Murray
Columbia Graphophone Company-singlar